**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 10.07.2019 г., ПРОТОКОЛ № 7**

 **ПО ТОЧКА СЕДЕМНАДЕСЕТА**

**Предложение относно отдаване под наем на част от имот, публична общинска собственост, находящ се в гр. Трявна, ул. Ангел Кънчев № 7 – занаятчийска работилница.**

 **Вносител: Кметът на общината**

**Р Е Ш Е Н И Е № 103**

На основание чл.21, ал.1, т. 8 от ЗМСМА, чл.14, ал.7 от ЗОС във връзка с чл.25 и чл.86, ал.1, т.1 от НРПУРОИ , Общински съвет – Трявна

**Р Е Ш И:**

1. Дава съгласие да се отдаде под наем за срок от 5 (пет) години, чрез провеждане на публично оповестен конкурс част от имот - публична общинска собственост, представляващ: ателие /работилница/ №5, с полезна площ от 9.00кв.м., находящо се на първи етаж от двуетажна сграда с идентификатор 73403.501.1392.1 по кадастралната карта и кадастралните регистри на гр.Трявна, общ.Трявна, обл.Габрово, одобрена със Заповед №РД-18-21/12.05.2010г. на изп.директор на АГКК гр.София, /АОС 50/31.08.1997г./ - Специализиран музей за резбарско и зографско изкуство, гр.Трявна, ул.”Ангел Кънчев” №7.

2.Конкурсът да се проведе при следните задължителни условия.

 2.1 Начална конкурсна месечна наемна цена в размер на **28.00лв**. без ДДС.

 2.2 Върху предложената цена на конкурса се начислява ДДС в размер на 20%.

 2.3 Наемната цена да се актуализира ежегодно към датата на подписване на договора съгласно официалния инфлационен индекс на потребителските цени, определен от НСИ и при промяна на Тарифата за определяне началния /минимален/ размер на месечния наем за 1 кв. м полезна площ, при предоставяне на общинска собственост под наем, в лева.

 2.4 Имотът да се използва за ателие /работилница/ за **художествена обработка на камък.**

2.5 Освен задължителните документи, участниците в публично оповестения конкурс трябва да представят и:

2.5.1 Копие от майсторско свидетелство или друг документ, удостоверяващ професионалната квалификация на кандидата или неговия собственик или управител, съобразно предназначението на работилницата /ателието/.

 2.5.2 Концепция за развитие на занаята за срока на договора, съобразно предназначението на работилницата /ателието/.

Концепцията следва задължително да съдържа следните елементи:

- разнообразие на продуктите и атрактивност на представяне на занаята пред туристите и гостите на града;

- предложение за съвместна работа със «Специализирания музей за резбарско и зографско изкуство» и Община Трявна;

- получени награди от участие в специализирани изложби, пленери и други подобни прояви, доказани с копие от свидетелства и други материали;

- визия за бъдещото развитие и представяне на занаята / участие в изложби, пленери и други подобни изяви /;

- друго / по преценка на кандидата /.

2.5.3 Предложение за месечна наемна цена, поставено в отделен запечатан плик.

 3 . Определя следните критерии за оценка на предложенията:

3.1 Предлагана месечна наемна цена без ДДС, не по-ниска от началната обявена /Оц /. Участникът предложил най-висока цена получава 45 точки.

За всяка следваща предложена по-ниска цена участникът получава с 5 точки по-малко. Ако двама или повече участника са предложили еднаква цена им се присъждат еднакъв брой точки.

3.2 Оценка на представената концепция – до 55 точки / Ок /.

Най-висока оценка - 55 точки, получава участникът, който най – ясно, конкретно и реалистично е разработил концепцията за развитие на занаята и е представил доказателства за получени награди от участие в специализирани изложби, пленери и други подобни прояви, доказани с копие от свидетелства и други материали, съгласно изискванията описани в т.2.5.2.

Участник, чиято разработка на концепцията е по-слаба, в сравнение с предходната- получава с 5 т. по-малко и така до изчерпване на всички оферти.

Общата оценка на всички допуснати в конкурса кандидати се определя като сбор от точките по отделните критерии.

Оо = Оц + Ок

За спечелил се обявява участникът, получил най-много точки.

При равен брой точки на I-во място се класира участникът получил по-висок брой точки на показателя с по-голяма тежест (концепцията) .

4.Възлага на Кмета на Община Трявна да обяви и проведе процедурата, след което да сключи договор за наем със спечелилия участник.

 Прието с поименно гласуване с 13 гласа „за“, 0 „против“ и 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**